Z A P I S N I K
s 15. sjednice Vijeća Mjesnog odbora Šestinski dol - Vrhovec, 29. kolovoza 2022. 
u prostorijama Mjesne samouprave Šestinski dol - Vrhovec, Ilica 181
s početkom u 19:00 sati 


NAZOČNI ČLANOVI VIJEĆA: Dario Horvatić, Josip Burek, Ivona Molan, Božena Horvat-Alajbegović, Dario Ptičar, Svjetlana Veseli, Tena Zenko Milović 

NENAZOČNI ČLANOVI VIJEĆA: Tvrtko Horvatić

Predsjedava Dario Horvatić, predsjednik Vijeća.

Konstatira da je nazočno 7 od ukupno 8 članova što zadovoljava da se odluke mogu pravovaljano donositi.

Bez rasprave, jednoglasno,Vijeće prihvaća tekst Zapisnika 14. sjednice Vijeća, održane 21. srpnja 2022.

Božena Horvat-Alajbegović predlaže dopunu dnevnog reda. Poslije točke 1. dodaju se Točka 2. Žurna sanacija zida u prostorima mjesne samouprave ŠDV radi zaštite zdravlja i sigurnosti i Točka 3. Požurnica gradu za postavljanje ograde na igralištu u ulici Prevoj 
Predsjednik predlaže dopunu dnevnog reda. poslije Točke 3. dodaje se Točka 4. Aktualna problematika i dalje prema numeričkom redu.
Tako izmjenjen dnevni red daje na glasanje.

Jednoglasno usvojen sljedeći:		               
		              		 D N E V N I   R E D:
[bookmark: _Hlk516131522]
1. Godišnji izvještaj o izvršenju Financijskog plana Mjesnog odbora Šestinski dol - Vrhovec
  	    za 2021.
2. Žurna sanacija zida u prostorima mjesne samouprave ŠDV radi zaštite zdravlja i sigurnosti 
3. Požurnica gradu za postavljanje ograde na igralištu u ulici Prevoj
4. Aktualna problematika
5. Pitanja, prijedlozi i odgovori


Ad. 1.   Godišnji izvještaj o izvršenju Financijskog plana Mjesnog odbora Šestinski dol - Vrhovec
za 2021. 

Članovi vijeća primili su pisani materijal na sjednici/ uz poziv
Ova točka pomiče se na raspravu na sljedeću sjednicu.

 PITANJE VIJEČNIKA
1. Vijećnica Božena Horvat-Alajbegović traži da u budućnosti dobivamo transparentniji prikaz poslovanja po stavkama
2. Vijećnica Božena Horvat-Alajbegović pita koja je količina radova obavljena i gdje su izvršena

Ad. 2.  Žurna sanacija zida u prostorima mjesne samouprave ŠDV radi zaštite zdravlja i 
sigurnosti

Predsjednik otvara raspravu.
U raspravi sudjelovali svi vijećnici.

Zid u prostorijama mjesne samouprave Šestinski dol- Vrhovec nakon sanacije izljeva vode nije popravljen te po njemu rastu plijesni. 

Vijeće jednoglasno donosi 

ZAKLJUČAK 
o  žurnoj sanaciji zida u prostorima mjesne samouprave ŠDV radi zaštite zdravlja i sigurnosti

1. Vijeće Mjesnog odbora Šestinski dol – Vrhovec raspravljalo je o problematici nepopravljenig zida u prostorijama MO ŠDV  

2. Vijeće Mjesnog odbora Šestinski dol – Vrhovectraži žurnu sanaciju zida u prostorijama MO ŠDV  od nadležnih institucija.


Ad. 3. . Požurnica gradu za postavljanje ograde na igralištu u ulici Prevoj  

Na molbu vijećnice Božene Horvat-Alajbegović traži se žurna provedba zaključaka sa 3.sjednice Vijeća Mjesnog odbora Šestinski dol - Vrhovec održane 27.kolovoza 2021. u kojem spominje potrebu dovršenja ograde na spomenutom igralištu.

Vijeće jednoglasno donosi 

ZAKLJUČAK
o žurnom saniranju ograde kod igrališta

1.  Vijeće Mjesnog odbora Šestinski dol - Vrhovec traži od nadležnih tijela žurni dovršetak 
      ograde kod dječjeg igrališta na Prevoju radi zaštite života djece.

2. Ovaj Zaključak dostavlja se Gradskom uredu za mjesnu samoupravu, civilnu zaštitu i 
       sigurnost i Vijeću Gradske četvrti Črnomerec na daljnje postupanje.


[bookmark: _Hlk516131466]Ad. 4. Aktualna problematika 

Predsjednik informira vijećnike o problemu alergenog grma kod vatrogasnog puta pored Osnovne škole Nad Lipom, koji je bio pokošen nakon donesenog zaključka na 5. sjednici vijeća MO ŠDV 28. listopada 2021. i koji sad ponovno radi opasnost prolaznicima i djeci. 
Predsjednik otvara raspravu.
Dario Ptičar predlaže da se taj dio zemljišta uvede u plan redovnog održavanja

Predsjednik daje prijedlog zaključka na glasanje.

Vijeće jednoglasno donosi 

ZAKLJUČAK
o problematici grma na zemljištu nasuprot zgrade s adresom  Mandaličina 12b(OŠ Nad Lipom)

1. Vijeće Mjesnog odbora Šestinski dol – Vrhovec raspravljalo je o problematici grma  na zemljištu nasuprot zgrade s adresom  Mandaličina 12b, pored OŠ Nad Lipom)

2. Vijeće Mjesnog odbora Šestinski dol – Vrhovec traži uvrštavanje zemljišta kod vatrogasnog puta pored Osnovne škole Nad Lipom u plan redovitog održavanja.

3.	 Ovaj Zaključak dostavlja se Gradskom uredu za mjesnu samoupravu, civilnu zaštitu i 
[bookmark: _GoBack] sigurnost i Vijeću Gradske četvrti Črnomerec na daljnje postupanje.


Predsjednik daje riječ Svjetlani Veseli koja informira Vijeće o novo postavljenom panou u ulici Gualdo Tadino gdje već postoji jedan stariji pano. Ključeve za novi pano treba nabaviti. Predsjednik predlaže da stariji pano vijeće da na raspolaganje drugim mjesnim odborima.

Predsjednik daje prijedlog zaključka na glasanje.

Vijeće jednoglasno donosi 

ZAKLJUČAK
O panou u ulici Gualdo Tadino

1.	Vijeće Mjesnog odbora Šestinski dol – Vrhovec raspravljalo je dva panoa u ulici Gualdo Tadino
2.	Vijeće Mjesnog odbora Šestinski dol – Vrhovec daje stariji pano na raspolaganje drugim mjesnim odborima gradske četvrti Črnomerec
3.	 Ovaj zaključak dostavit će se nadležnim institucijama

Predsjednik informira vijeće o zamolbi Grada da se busna stanica Vrhovec 62 preimenuje u Vidikovac zbog sistematizacije imenovanja busnih stanica po obližnjim indikatorima (nazivu ulice), a ne po adresi ispred koje je bus stanica.

Predsjednik daje prijedlog zaključka na glasanje.

Vijeće jednoglasno donosi 

ZAKLJUČAK
o preimenovanju busne stanice Vrhovec 62 u Vidikovac


1.	Vijeće Mjesnog odbora Šestinski dol – Vrhovec od nadležnih institucija traži preimenovanje busne stanice Vrhovec 62 u Vidikovac
2.	Ovaj zaključak dostavit će se nadležnim institucijama


Predsjednik informira vijeće o zahtjevu građana da se u dječje igralište između ulica Šestinski dol i Kuniščak na poziciji niže ljuljačke postavi ljuljačka za bebe i malu djecu.
Ivona Molan i Tena Zenko Milović informiraju vijeće da je na tom mjestu već postojala takva ljuljačka. 
Predsjednik daje prijedlog zaključka na glasanje

Vijeće jednoglasno donosi

ZAKLJUČAK
O vraćanju ljuljačke za bebe i malu djecu u dječje igralište između ulica Šestinski dol i Kuniščak
1.	Vijeće Mjesnog odbora Šestinski dol – Vrhovec raspravljalo je o vraćanju ljuljačke za bebe i malu djecu u dječje igralište između ulica Šestinski dol i Kuniščak 
2.	Vijeće Mjesnog odbora Šestinski dol – Vrhovec traži od nadležnih institucija vraćanje ljuljačke za bebe i malu djecu u dječje igralište između ulica Šestinski dol i Kuniščak gdje je i prije stajala.
3.	 Ovaj zaključak dostavit će se nadležnim institucijama



Ad. 5. Pitanja, prijedlozi i odgovori 

Predsjednik zatvara sjednicu.



Sjednica završila u   19:55 sati.					

Zapisnik sastavila: Tena Zenko Milović															     

KLASA:     024-08/22-003/1688
URBROJ:   251-13-11-3-22-2
U Zagrebu, 29. kolovoza 2022.					
								         Predsjednik
								Vijeća Mjesnog odbora 
Šestinski dol - Vrhovec


								       Dario Horvatć


